
RAPORT DE SPECIALITATE
pentru modificarea şi completarea HCLMT nr. 557/30.10.2018 
Având în vedere Expunerea de motive nr……................................... a Primarului Municipiului Timișoara și Proiectul de hotărâre pentru modificarea şi completarea HCLMT nr. 557/30.10.2018. Facem următoarele precizări:

Prin adresa cu numărul E-2917/08.10.2018, înregistrată la Primăria Municipiului Timişoara cu nr. CDE2018-972/09.10.2018, Spitalul Clinic Municipal de Urgenţă Timişoara, a solicitat acordul proprietarului terenului înscris în CF nr. 446217 Timişoara, nr. top. 446217, în suprafaţă de 14.817 mp (Gheorghe Dima, nr. 5), proprietatea Municipiului Timişoara pentru elaborare PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană”. Din adresa solicitantului, rezultă că prin realizarea proiectului se va asigura locuri de parcare destinate pacienţilor şi personalului medical.
Urmare a celor de mai sus, Consiliul Local al Municipiului Timişoara, prin Hotărârea nr. 557/30.10.2018, şi-a dat acordul asupra realizării unei parcări subterane pe terenul înscris în CF nr. 446217 Timişoara, nr. top 446217, în suprafaţă de  14817 mp,  proprietatea Municipiului Timişoara, pentru elaborare PUZ - „Extindere şi modernizare Spitalul Clinic Municipal de Urgenţă Timişoara şi Parcare subterană”, conform Anexei. 

În plenul Consiliului Local al Municipiului Timişoara din data de 30.10.2018 au fost aprobate ca şi anexe mai multe planşe aferente PUZ - „Extindere şi modernizare Spitalul Clinic Municipal de Urgenţă Timişoara şi Parcare subterană”, respectiv Plan parter propus var 2b, Plan parter propus var 2a, plan subsol 1 propus var 2a şi 2b – 299 locuri, Plan parter propus var 2a, plan subsol 2 propus var 2a şi 2b – 299 locuri din care rezultă că terenul aferent parcării subterane se află şi pe alte suprafeţe de teren neidentificate prin HCLMT nr. 557/2018. Ca atare se impune extinderea acordului Consiliului Local al Municipiului Timişoara şi asupra acestor suprafete de teren identificate prin CF nr. 443638 şi CF nr. 445486 Timişoara.

Prin HCLMT nr. 6/25.01.2011 mai multe suprafete de teren, printre care şi terenul cuprins în CF nr. 403139 (provenită din conversia pe hârtie a CF nr. 13510) nr. top 1025/1 în suprafaţă de 7500 mp, au fost atribuite direct, prin contract de concesiune, către SC Administrarea Domeniului Public SA (în prezent SC Drumuri Municipale Timişoara SA) în vederea realizări unor parcări subterane. Potrivit HCLMT nr. 6/25.01.2011, modificată şi completată prin HCLMT nr. 292/03.08.2011, în situaţia în care parcarea nu se realiza în termen de 12 luni de la data adoptării hotărâri, contractul de concesiune va înceta de drept.

Drept urmare, până în momentul de faţă nu s-a realizat parcarea respectivă, deşi în Municipiul Timişoara s-a constatat o tot mai mare nevoie a creării de locuri de parcare, datorită numărului mare de autovehicule din municipiu sau aflate în tranzit, şi ca urmare a numeroaselor sesizări din partea cetăţenilor, care datorita lipsei locurilor de parcare ajung să parcheze pe locuri interzise, spaţii verzi, trotuare, încurcând astfel şi traficul pietonal.

Pentru rezolvarea problemei spaţiilor pentru parcare şi a modului de reglementare a staţionării  în aceste spaţii, Municipiul Timişoara a comandat un studiu menit să promoveze realizarea şi implementarea unui master plan al parcărilor publice, care va fi integrat în PUG-ul municipiului. Studiul conţine printre altele o listă cu potenţialele locaţii pentru construcţia de parcări publice colective subterane/supraterane şi terane.

Potrivit acestui studiu deficitul de spaţii de parcare se manifesta cel mai acut în zona centrală a oraşului unde sunt concentrate majoritatea intereselor generatoare de trafic, în zonele comerciale şi în cartierele de blocuri cu densitate mare de populaţie.

În zonele centrale şi comerciale deficitul se constată mai acut pe timpul programului de lucru şi  este legat de numărul mare de staţionări “ocazionale” generate de deplasările  în scop profesional, administrativ, sănătate, servicii şi comerţ.

Deficientele de mai sus au ca efect îngreunarea circulaţiei (auto, pietonale şi de biciclişti), creşterea riscului de accidente mai ales pentru pietoni şi biciclişti, creşterea gradului de poluare fonică şi chimica şi nu în ultimul rând generează un aspect urban dezagreabil.
Consiliile locale hotărăsc ca bunurile ce aparţin domeniului public sau privat, de interes local să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri ori la vânzarea bunurilor ce fac parte din domeniul privat, de interes local sau judeţean, în condiţiile legii (art. 123 alin. (1) din Legea nr. 215/2001). 

Ţinând cont de faptul că terenul proprietatea Municipiului Timişoara este de natura domeniului public de interes local prin destinaţia lui, lucrările de construcţie care vor putea afecta acest teren vor avea destinaţia de parcare, urmând a fi realizate de către Municipiul Timişoara. 

Având în vedere cele de mai sus, supunem spre dezbatere şi aprobare emiterea unei hotărâri pentru modificarea şi completarea HCLMT nr. 557/30.10.2018, după cum urmează:

· Titlul HCLMT nr. 557/30.10.2018 se modifică şi se completează astfel: ,,privind acordul Consiliului Local al Municipiului Timişoara asupra  realizării unei parcări pe terenul înscris în CF nr. 446217, CF nr. 443638 şi CF nr. 445486 Timişoara,  pentru elaborare PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană” ;
· Se modifică art. 1, astfel: ,,Se dă acordul asupra realizării unei parcări subterane pe terenul înscris în CF nr. 446217 Timişoara, nr. top 446217, în suprafaţă de  14817 mp, CF nr. 443638 Timişoara, nr. top 443638, în suprafaţă de  3.866 mp,  proprietatea Municipiului Timişoara şi CF nr. 445486 Timişoara, nr. top 445486, în suprafaţă de  77.841 mp (parţial – numai pentru suprafaţa de teren care va fi afectat de realizarea parcării),  proprietatea Municipiului Timişoara, pentru elaborare PUZ - „Extindere şi modernizare Spitalul Clinic Municipal de Urgenţă Timişoara şi Parcare subterană”, conform Anexei şi a Profilelor longitudinale anexate”;
· Celelalte prevederi rămân nemodificate.

